Diari Oficial de la Generalitat Valenciana


Sumari del DOGV 7537, del 01-06-2015 (2015/5102)

ACORD de 29 de maig de 2015, del Consell, pel qual s'autoritza l'aprovació de tres expedients d'enriquiment injust i la imputació, a càrrec del pressupost de la Generalitat de l'exercici 2015, de les obligacions contretes durant l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5102


Data del document
:   29-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 29 de maig de 2015, del Consell, pel qual s'autoritza l'aprovació de tres expedients d'enriquiment injust i la imputació, a càrrec del pressupost de la Generalitat de l'exercici 2015, de les obligacions contretes durant l'exercici 2014. [2015/5102]  
El Consell, en la reunió del dia 29 de maig de 2015, va adoptar l'acord següent:  
La Conselleria de Presidència i Agricultura, Pesca, Alimentació i Aigua ha tramitat els expedients d'enriquiment injust que consten en l'annex, per obligacions contretes en els exercicis 2014 i 2015; expedients que porten la seua causa de la necessitat d'atendre el compliment de les obligacions econòmiques de la Generalitat, per haver rebut esta, satisfactòriament, els respectius servicis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller de Presidència i Agricultura, Pesca, Alimentació i Aigua sotmetre a la amb l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels dits expedients i procedents d'anteriors exercicis requerix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la dita llei.  
Per tant, i en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb l'informe favorable de la Intervenció General de la Generalitat, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Primer  
Autoritzar l'aprovació, pel conseller de Presidència i Agricultura, Pesca, Alimentació i Aigua, dels tres expedients d'enriquiment injust que s'esmenten en l'annex, per un import total de 68.775,63 euros (seixanta-huit mil set-cents setanta-cinc euros amb seixanta-tres cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2014 amb les empreses relacionades en l'annex, per un import total de 60.821,11 euros, IVA inclòs.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 29 de maig de 2015  
  
La consellera secretària, per substitució,  
MARÍA JOSÉ CATALÁ VERDET  
  
  
ANNEX  
  
Expedient Concepte Import  
E.I. 3/2015 Rescabalament a favor de l'empresa Limpiezas, Ajardinamientos y Servicios Seralia, SA per la prestació del servici de neteja de la Casa dels Caragols, a Castelló de la Plana, per a la Presidència i Conselleria de Presidència i Agricultura, Pesca, Alimentació i Aigua, durant els mesos de novembre i desembre de 2014 i gener de 2015  
 23.863,56 -  
CNEN15-0001-35 Rescabalament a favor de l'empresa Genera Cuatro, SL per la prestació del servici de manteniment i conservació integral dels edificis PROP de Valencia i Castelló, durant el mes d'agost de 2014  
 9.696,18 -  
CNEN15-0001-29 Rescabalament a favor de l'empresa Gas Natural Comercializadora, SA pel subministrament d'energia elèctrica dels punts de consum d'alta tensió adscrits a la Conselleria de Presidència i Agricultura, Pesca, Alimentació i Aigua, durant els mesos d'octubre, novembre i desembre de 2014 35.215,89 -